L 39/6
FI
Euroopan unionin virallinen lehti
9.2.2023
(7)
Yhdysvallat on ilmoittanut komissiolle yhdeksästä korkeapatogeenisen lintuinfluenssan taudinpurkauksesta, jotka havaittiin siipikarjassa Kalifornian (1), Iowan (1), Kansasin (2), Etelä-Dakotan (1), Tennesseen (1), Texasin (1) ja Virginian (2) osavaltioissa Yhdysvalloissa ja vahvistettiin laboratorioanalyysilla (RT-PCR) 4 päivän tammikuuta 2023 ja 30 päivän tammikuuta 2023 välisenä aikana.
(8)
Näiden tuoreiden korkeapatogeenisen lintuinfluenssan taudinpurkausten jälkeen Kanadan, Yhdistyneen kuningaskunnan ja Yhdysvaltojen eläinlääkintäviranomaiset muodostivat tartunnan saaneiden pitopaikkojen ympärille vähintään 10 kilometrin valvontavyöhykkeet ja toteuttivat hävittämistoimenpiteitä korkeapatogeenisen lintuinfluenssan esiintymisen rajoittamiseksi ja kyseisen taudin leviämisen estämiseksi.
(9)
Kanada, Yhdistynyt kuningaskunta ja Yhdysvallat ovat toimittaneet komissiolle tietoja epidemiologisesta tilanteesta alueillaan ja toteuttamistaan toimenpiteistä korkeapatogeenisen lintuinfluenssan leviämisen estämiseksi.
Komissio on arvioinut nämä tiedot.
Arvioinnin perusteella ja unionin eläinterveystilanteen suojelemiseksi ei pitäisi enää sallia siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan saapumista unioniin Kanadan, Yhdistyneen kuningaskunnan ja Yhdysvaltojen eläinlääkintäviranomaisten muodostamilta alueilta, joihin sovelletaan rajoituksia korkeapatogeenisen lintuinfluenssan äskettäisten taudinpurkausten vuoksi.
(10)
Kanada on toimittanut päivitetyt tiedot alueensa epidemiologisesta tilanteesta, joka liittyy 39:ään korkeapato­ geenisen lintuinfluenssan taudinpurkaukseen, jotka on havaittu Albertan (7), Brittiläisen Columbian (5), Manitoban (11), Ontarion (5), Quebecin (4) ja Saskatchewanin (7) provinsseissa Kanadassa sijaitsevissa siipikarjan pitopaikoissa ja vahvistettu 7 päivän huhtikuuta 2022 ja 9 päivän marraskuuta 2022 välisenä aikana.
(11)
Yhdistynyt kuningaskunta on toimittanut päivitetyt tiedot alueensa epidemiologisesta tilanteesta, joka liittyy 13:een korkeapatogeenisen lintuinfluenssan taudinpurkaukseen, jotka on havaittu Cheshiren (2), Cornwallin (2), Devonin (4), Somersetin (1) ja Staffordshiren (1) kreivikunnassa Englannissa, Yhdistyneessä kuningaskunnassa, Isle of Lewisilla (1) Skotlannissa, Yhdistyneessä kuningaskunnassa ja Angleseyssä (2) Walesissa, Yhdistyneessä kuningaskunnassa sijaitsevissa siipikarjan pitopaikoissa ja vahvistettu 21 päivän heinäkuuta 2022 ja 24 päivän lokakuuta 2022 välisenä aikana.
(12)
Yhdysvallat on toimittanut päivitetyt tiedot alueensa epidemiologisesta tilanteesta, joka liittyy 50:een korkeapato­ geenisen lintuinfluenssan taudinpurkaukseen, jotka on havaittu Kalifornian (5), Coloradon (2), Idahon (10), Kansasin (2), Kentuckyn (1), Michiganin (2), Minnesotan (9), Montanan (1), New Jerseyn (1), New Yorkin (1), Pohjois-Dakotan (2), Ohion (1), Oregonin (1), Pennsylvanian (2), Etelä-Dakotan (6), Tennesseen (1), Utahin (2) ja Washingtonin (1) osavaltioissa Yhdysvalloissa sijaitsevissa siipikarjan pitopaikoissa ja vahvistettu 5 päivän huhtikuuta 2022 ja 19 päivän lokakuuta 2022 välisenä aikana.
(13)
Kanada, Yhdistynyt kuningaskunta ja Yhdysvallat ovat toimittaneet tiedot myös toimenpiteistä, jotka ne ovat toteuttaneet korkeapatogeenisen lintuinfluenssan leviämisen estämiseksi.
Näiden taudinpurkausten johdosta Kanada, Yhdistynyt kuningaskunta ja Yhdysvallat ovat toteuttaneet hävittämistoimenpiteitä taudin leviämisen torjumiseksi ja rajoittamiseksi sekä saattaneet päätökseen tarvittavat puhdistus- ja desinfiointitoimenpiteet sen jälkeen, kun hävittämistoimenpiteet oli toteutettu niiden alueilla sijaitsevissa siipikarjan pitopaikoissa, joissa tartuntaa esiintyi.
(14)
Komissio on arvioinut Kanadan, Yhdistyneen kuningaskunnan ja Yhdysvaltojen toimittamat tiedot ja todennut, että korkeapatogeenisen lintuinfluenssan taudinpurkaukset siipikarjan pitopaikoissa on selvitetty eikä siipikarjasta saatujen hyödykkeiden tuloon unioniin liity enää riskiä, kun on kyse niistä Kanadan, Yhdistyneen kuningaskunnan ja Yhdysvaltojen vyöhykkeistä, joilta siipikarjasta saatujen hyödykkeiden tulo unioniin keskeytettiin kyseisten taudinpurkausten vuoksi.
(15)
Täytäntöönpanoasetuksen (EU) 2021/404 liitteitä V ja XIV olisi muutettava, jotta voidaan ottaa huomioon korkeapatogeenisen lintuinfluenssan nykyinen epidemiologinen tilanne Kanadassa, Yhdistyneessä kuningaskunnassa ja Yhdysvalloissa.